Michael Francis Atiyah

Michael Francis Atiyah (født 22. april 1929 i Hampstead i London, død 11. januar 2019) var en britisk matematiker som spesialiserte seg innen geometri. Hans senere forskning fikk en viss betydning for kvantefeltteorien, i og med hans funn vedrørende instantoner og monopoler.

Liv og virke
 Bakgrunn
Michael Francis Atiyahs mor var skotte og hans far opprinnelig libaneser. Faren Edward Atiyah (1903–1964) var forfatter og til tider sekretær for Den Arabiske Liga i London. Moren var Jean Levens. Michael Francis hadde én søster og to brødre, en av dem ble jusprofessoren Patrick Atiyah (1931–2018).

Han gikk på skole i Khartoum frem til 1941, men om somrene var familien for det meste i England. Deretter flyttet familien til Libanon. Men Michael ble ganske raskt etter sendt til Victoria School i Kairo.

Da faren flyttet til England i 1945 begynte Michael på Manchester Grammar School. Deretter fortsatte han på Universitetet i Cambridges Trinity College.

Karriere
Michael Francis Atiyah ble master of Trinity College i Cambridge (1990–1997), chancellor for University of Leicester (1995–2005) og president for Royal Society of Edinburgh (2005–2008).

Sammen med Isadore Singer oppdaget han Atiyah-Singers indeksteorem som i sin tur førte til arbeider innen representasjonsteori. I 2004 vant Atiyah og Singer Abelprisen.https://www.nytimes.com/2019/01/11/obituaries/michael-atiyah-dead.html

Sammen med Friedrich Hirzebruch grunnla han den topologiske K-teorien, et delområde innen algebraisk topologi.

Atiyah var også den drivende kraft bak Isaac Newton Institute for Mathematical Sciences.

Utmerkelser, heder
På 1990-tallet var han ordførende for Royal Society. Han mottok The Royal Medal i 1968, De Morgan-medaljen i  1980 og Copleymedaljen i 1988. I perioden 1974-1976 var han ordførerende for London Mathematical Society og har dessuten vært ordførende for Pugwash Conferences on Science and World Affairs. Han fikk æresprofessorat frea Universitetet i Edinburgh og ble også medlem av Kungliga Vetenskapsakademien og av American Academy of Arts and Sciences.

I 1983 ble han adlet.

 Referanser 

 Eksterne lenker 
 Biografi 

Kategori:Britiske matematikere
Kategori:Topologer
Kategori:Vinnere av Abelprisen
Kategori:Medlemmer av Det Norske Videnskaps-Akademi
Kategori:Presidenter i Royal Society
Kategori:Medlemmer av United States National Academy of Sciences
Kategori:Medlemmer av American Academy of Arts and Sciences
Kategori:Medlemmer av Kungliga Vetenskapsakademien
Kategori:Personer fra Kairo
Kategori:Personer fra Khartoum
Kategori:Personer fra London
Kategori:Mottakere av Copleymedaljen
Kategori:Order of Merit
Kategori:Matematikere på 1900-tallet
Kategori:Matematikere på 2000-tallet